Balenciaga BA5020 (081) Начална страница > очила > Balenciaga > BA5020 (081)
432563 Необходима ли Ви е помощ? Ketsahalo Ea Key Key Ea Opel China Manufacturers & Suppliers & Factory
Ketsahalo Ea Key Key Ea Opel - moetsi, fektheri, mofani oa Chaena
(Total 24 Products bakeng sa Ketsahalo Ea Key Key Ea Opel)
Ketsahalo Ea Key Key Ea Opel Ketsahalo ea Key Key ea Opel Ketsahalo ea Opel Key Ketsahalo ea O Key Car Ketsahalo ea V Key Remote ea VW Sekoahelo sa Key Key Set Sekoahelo sa Key Key ya ISO9001 Ketsahalo ea V Key Series ea VW Series Dintlhakgolo ka Malaria le Kamoo o ka Phemago go Fetelwa ke Twatši
Na o Laola Bophelo bja Gago?
Tlhohlo: Maemo ao o ka se Kgonego go a Fetoša
Tlhohlo: Maemo ao a Imelago
Tlhohlo: Maikwelo a Fošagetšego
Na o ka Kgona go Laola Bophelo bja Gago?
Go Etela Mongolia
Ge Lefereyo le Fela
Seo o Swanetšego go se Tseba ka Malaria
Mohlagare wa Kwena
Thuto 4: O se ke wa Utswa
PHAFOGA! JULY 2015
Mokgatlo wa Lefase wa tša Maphelo o akanyetša gore ka ngwaga wa 2013 mo e ka bago batho ba dimilione tše fetago tše 198 ba ile ba fetelwa ke bolwetši bja Malaria, gomme bja bolaya ba e ka bago ba 584 000. Go batho ba ba hlano bao ba hwilego, ba ba bane go bona e be e le bana ba ka tlase ga nywaga e mehlano. Bolwetši bjo bo bea maphelo a batho bao e ka bago ba dibilione tše 3,2 kotsing, dinageng tše e ka bago tše lekgolo go dikologa lefase.
1 MALARIA KE ENG?
Malaria ke bolwetši bjoo bo fetelago motho ge a lomilwe ke monang woo o nago le twatši yeo. Maswao a wona a akaretša letadi, go kwa go tonya, go fufulelwa, go rengwa ke hlogo, go opelwa ke mmele, go feroga dibete le go hlatša. Ka dinako tše dingwe, maswao a gona a ka bonagala ka morago ga di iri tše 48 go ya go tše 72 go ithekgile ka mohuta wa twatši yeo le gore ke nako e kaakang motho a na le bolwetši bjoo.
2 BOLWETŠI BJA MALARIA BO PHATLALA BJANG MMELENG?
Twatši ya malaria yeo e tšweletšago diphedi tšeo di bitšwago di-protozoan, e tsena mading a motho ka morago ga gore a longwe ke monang woo o bitšwago Anopheles.
Twatši ye e tsena ka gare ga disele tša sebete, gomme ya ikatiša.
Ge sele ya sebete e phatloga e ntšha twatši yeo e hlaselago disele tše dikhwibidu tša madi. Twatši yeo e tšwela pele e ikatiša ka gare ga disele tšeo.
Ge sele e khwibidu ya madi e phatloga, e ntšha twatši yeo e hlaselago disele tše dingwe tše dikhwibidu tša madi.
Modikologo wo wa go hlaselwa le go phatloga ga disele tše dikhwibidu o tšwela pele o direga. Nako le nako ge disele tše dikhwibidu tša madi di phatloga, maswao a malaria a thoma go bonagala mothong yoo a fetetšwego ke twatši yeo.
3 O KA ITŠHIRELETŠA BJANG?
Ge e ba o dula nageng yeo bolwetši bja malaria bo atilego . . .
Diriša nete ya go thibela menang. E swanetše go
tšhelwa khemikhale yeo e bolayago menang.
se be le mašoba goba go kgeiga.
šwametšwa ka tlase ga materase.
Diriša khemikhale ya go fothela ka ntlong.
Ge e ba go kgonega, tsenya sefo ya go thibela menang mo mabating le mo mafasetereng, gomme o diriše metšhene ya go fehla moya yeo e thušago go raka menang.
Apara diaparo tšeo di khupetšago letlalo la gago.
Ge e ba go kgonega phema go ba mafelong ao menang e atilego, le moo meetse a emago gona moo menang e tswalago.
Hwetša kalafo ka pelapela, ge e ba o tsene ke twatši ya malaria.
Motho a ka tsenwa ke twatši ya malaria a fetetšwa ke monang wo o nago le twatši yeo. Ka lehlakoreng le lengwe, monang wo o se nago twatši o ka fetelwa ke malaria ka go loma motho yo nago le twatši yeo. Ke moka monang o ka fetišetša twatši yeo mothong yo mongwe
Ge e ba o nyaka go etela nageng yeo bolwetši bja Malaria bo atilego . . .
Hwetša tsebišo yeo e lego nakong pele o tšea leeto. Mohuta wa twatši ya malaria o fapana go ya ka mafelo gomme se se thuša go tseba gore ke mohuta ofe wa kalafo wo o swanetšego. Gape, e ka ba ga bohlale go boledišana le ngaka ya gago mabapi le dilo tšeo o swanetšego go di ela hloko go ya ka maemo a gago a tša maphelo.
Nakong ya ketelo, latela tlhahlo yeo e newago sehlogong se bakeng sa bao ba dulago nageng yeo bolwetši bja malaria bo atilego.
Ge e ba o ka fetelwa ke malaria, hwetša kalafo ka pelapela. Ela hloko gore maswao a ka bonagala ka morago ga beke goba tše nne o fetetšwe ke twatši.
KE ENG SE SENGWE SEO O KA SE DIRAGO?
Diriša mananeo a naga yeo o lego go yona a kamoo o ka itšhireletšago.
Diriša mehuta ya kalafo yeo e tšwago methopong ya maleba. (Kalafo ya maemo a tlase e ka dira gore o babje le go feta goba o be kotsing ya lehu.)
Fediša menang yeo e agago ka gae.
Ge e ba o dula lefelong leo go nago le bolwetši bja malaria goba o kile wa ba go lona, o se ke wa hlokomologa maswao a latelago . . .
Go kwa go tonya
Go rengwa ke hlogo
Go opelwa ke mešifa
Go ikwa o lapile kudu
Go feroga dibete
Ge e ba bolwetši bja malaria bo ka se alafše, bo ka baka tlhaelelo e kgolo ya madi gomme seo se ka bea bophelo kotsing. Hwetša kalafo ka pejana pele maswao a bolwetši bjo a mpefala, kudukudu baimana le bana ba banyenyane. *
^ ser. 44 Bakeng sa tsebišo e oketšegilego, bona Phafoga! (ya Seisemane) ya November 2011, matlakala 24-25, le Phafoga! ya July 2010, matlakala 16-19.
Nageng ya Afrika e nnoši, ngwana o tee o hwa motsotsong o mongwe le o mongwe ka baka la malaria
Bana le basadi ba baimana ba kotsing ya go babja kudu ge e ba ba ka tsenwa ke malaria.
Nageng ya Afrika e nnoši, ngwana o tee o hwa motsotsong o mongwe le o mongwe ka baka la malaria.
Ga se gantši batho ba fetelwa ke malaria ka baka la go tšhelwa madi.
mailto:?body=Seo o Swanetšego go se Tseba ka Malaria%0a%0ahttps%3A%2F%2Fwww.jw.org%2Ffinder%3Fdocid%3D102015250%26wtlocale%3DSE%26srcid=share⊂ject=Seo o Swanetšego go se Tseba ka Malaria
JULY 2015 Na o Laola Bophelo bja Gago?
mailto:?body=JULY 2015 Na o Laola Bophelo bja Gago?%0a%0ahttps%3A%2F%2Fwww.jw.org%2Ffinder%3Fpub%3Dg15%26issue%3D201507%26wtlocale%3DSE%26srcid=share⊂ject=JULY 2015 Na o Laola Bophelo bja Gago?